Kaarniemenlahti

Kaarniemenlahti eli Salminlahti on pitkälle sisämaahan ulottuva matala merenlahti Suomenlahdessa Kotkan ja Haminan rajalla. Lahden pohjukkaan laskee Nummenjoki (Tavastilanjoki), joka on aikanaan toiminut Kymijoen itäisimpänä purkautumisväylänä. 
Kaarniemenlahden länsirannalla Kotkan puolella sijaitsee Kaarniemen kylä ja itärannalla Haminan puolella Salmin kylä. Suuren osan itärannasta käsittää kookas Hevossaari, joka on kasvamassa mantereeseen kiinni. 

Kotkan ja Haminan välillä moottoritieksi uudistettu ja uudelleen linjattu valtatie 7 rakennettiin 1990-luvulla Kaarniemenlahden pohjukan yli Rantahaassa.

Luonto

Kaarniemenlahti on merkittävä lintujen pesimä- ja levähdysalue, minkä vuoksi osa siitä on otettu Suomen Natura-ohjelmaan. Esimerkiksi kesällä 2007 siellä tavattiin Suomen ensimmäinen siperiansirri. Alueella on tavattu myös harvinaista hukkariisiä ja täplälampikorentoa. Kaarniemenlahdella on merkitystä myös kalojen kutualueena.

Lähteet

Aiheesta muualla
www.ymparisto.fi

Luokka:Kotkan luonto
Luokka:Haminan luonto
Luokka:Suomenlahti
Luokka:Suomen lahdet
Luokka:Suomen Natura-alueet